stanford-oval/wikipedia huggingface dataset:
คิวมูโลนิมบัส

คิวมูโลนิมบัสที่สามารถเห็นได้อย่างชัดเจน
ลักษณะของแท่งทั่งตีเหล็กที่ใช้เปรียบเทียบกับลักษณะของเมฆคิวมูโลนิมบัส
คิวมูโลนิมบัส (อังกฤษ: cumulonimbus) มีชื่อเรียกมาจากภาษาละติน cumulus "กองของสิ่งของ" และ nimbus "พายุฝน, เมฆพายุ" คิวมูโลนิมบัส คือ เมฆที่มีลักษณะหนาสูงทึบในแนวตั้ง โดยมีความสัมพันธ์กับพายุฟ้าคะนอง และอากาศที่มีลักษณะแปรปรวน ก่อตัวขึ้นจากไอน้ำซึ่งได้รับการนำพาพัดขึ้นด้านบนด้วยกระแสลมแรง สามารถพบได้ในแบบเดี่ยว รวมเป็นกลุ่ม หรือตามแนวปะทะอากาศเย็น  คิวมูโลนิมบัสสามารถทำให้เกิดฟ้าผ่า หรือสภาพอากาศที่รุนแรงได้ ยกตัวอย่างเช่น ทำให้เกิดพายุทอร์นาโด อักษรย่อสำหรับคิวมูโลนิมบัส คือ Cb และสัญลักษณ์
ลักษณะโดยทั่วไป

โดยทั่วไปแล้วพบร่วมกับเมฆคิวมูลัสที่มีขนาดเล็กกว่า ฐานของคิวมูโลนิมบัสสามารถกระจายตัวเป็นบริเวณกว้างหลายไมล์ ในระดับความสูงต่ำถึงสูงปานกลาง โดยประมาณ 200-4,000 เมตร จุดยอดสูงสุดสามารถขึ้นไปถึง 6,000 เมตร หรือสูงมากถึง 21,000 เมตร
คิวมูโลนิมบัสที่มีการก่อตัวอย่างสมบูรณ์จะมีลักษณะเรียบคล้าย "แท่งทั่ง" ที่ใช้ในการตีขึ้นรูปเหล็ก การก่อตัวในลักษณะนี้เกิดเนื่องมาจากกระแสลมที่ช่วยในการยกตัวขึ้นไปมีการเปลี่ยนแปลงความเร็วบริเวณชั้นโทรโพพอส ชั้นเมฆส่วนที่เป็นแนวราบของคิวมูโลนิมบัสในบางครั้งจะอยู่นำหน้าส่วนที่เป็นแนวตั้งเป็นระยะทางหลายไมล์ โดยทั่วไปแม้จะเป็นคิวมูโลนิมบัสขนาดเล็กแต่ก็มีขนาดที่ใหญ่กว่าเมื่อเปรียบเทียบกับเมฆประเภทอื่น ๆ
คุณสมบัติ

คิวมูโลนิมบัสสามารถทำให้เกิดฝนตกหนักและฝนฟ้าคะนองหากมีพลังงานความร้อนจากดวงอาทิตย์ที่มากพอ เช่น วันที่มีอากาศร้อนจัดในฤดูร้อน ความชื้นจากมวลอากาศที่หนึ่งจะถูกทำให้ระเหยอย่างรวดเร็ว ผลที่ตามมาคือการก่อตัวของกลุ่มมวลอากาศใหม่ในระยะทางที่ห่างออกไปใกล้ ๆ และก่อให้เกิดพายุฟ้าคะนอง นอกจากนี้ยังสามารถก่อให้เกิดอันตรายในฤดูหนาวได้เช่นเดียวกัน คือ ก่อให้เกิดพายุฤดูหนาวที่มีฟ้าคะนองและทำให้เกิดหิมะตกหนัก โดยทั่วไปคิวมูโลนิมบัสพบในภูมิอากาศเขตร้อน
วงจรชีวิต

ลักษณะโดยทั่วไป คิวมูโลนิมบัสต้องการความชื้น มวลอากาศที่ไม่เสถียร และแรงยกตัวที่ช่วยในการดันตัวขึ้น (ความร้อน) เพื่อใช้ในการก่อตัว ลำดับสถานะการก่อตัวสามารถแบ่งได้เป็น 3 ระยะ คือ ระยะก่อตัว ระยะพัฒนาเต็มที่ และระยะหดตัว ทั้งนี้ขึ้นอยู่กับสภาพของมวลอากาศที่เหมาะสมในขณะนั้น
ภาพแสดงวงจรชีวิตของคิวมูโลนิมบัส
เจ้าแม่เตียงจูเนี่ยเนี้ย

เจินจูเนียงเนียง (สำเนียงจีนกลาง) หรือ เตียงจูเนี่ยเนี้ย (สำเนียงแต้จิ๋ว) (จีน: 珍珠娘娘; พินอิน: Zhēnzhū niángniáng ) หรือที่ชาวไทยแปลทับศัทพ์และรู้จักกันในนาม เจ้าแม่ไข่มุกเป็นเทวนารีตามความเชื่อของจีนและศาสนาเต๋า นางเป็นเทพีท้องถิ่นของจีนที่มีที่มาและต้นกำเนิดจากเขตเฉาซาน(潮汕地区) มณฑลกวางตุ้ง บทบาทเดิมของนางเป็นเทพีผู้คุ้มครองเด็กจากโรคระบาด
ในประเทศไทย

มีศาลเจ้าที่มีชื่อเสียงของนางหลายที่ในไทย เช่น ศาลเจ้าเตียงจูเนี้ย ซอยบ้านสวน-ธีระบัณฑิตหนึ่ง ตำบลบางปลาสร้อย อำเภอเมืองชลบุรี จังหวัดชลบุรี หรือ ศาลเจ้าเตียงจูเนี้ย ซอยสวนผักสิบแปด แขวงตลิ่งชัน เขตตลิ่งชัน กรุงเทพมหานคร เทวรูปของนางที่มีชื่อเสียงในไทยประดิษฐานอยู่ที่ ศาลเจ้ากิมเล้งเซี้ยเก็ง มูลนิธิฟ้าประทาน (เทียนสื่อ) ตำบลบ้านสวน อำเภอเมืองชลบุรี จังหวัดชลบุรี
ฟังก์ชันตรีโกณมิติผกผัน

ในวิชาคณิตศาสตร์ ฟังก์ชันตรีโกณมิติผกผัน (บางครั้งเรียกว่า ฟังก์ชันอาร์ก) เป็นฟังก์ชันผกผันของฟังก์ชันตรีโกณมิติ ที่กำหนดโดเมนให้เหมาะสม) ประกอบด้วย ฟังก์ชันผกผันของฟังก์ชันไซน์ โคไซน์ แทนเจนต์ โคแทนเจนต์ เซแคนต์ และฟังก์ชันโคเซแคนต์ ใช้สำหรับหาค่ามุมจากค่าอัตราส่วนตรีโกณมิติที่ให้มา ฟังก์ชันตรีโกณมิติผกผันนี้ใช้กันอย่างกว้างขวางในวิศวกรรมศาสตร์ การเดินเรือ ฟิสิกส์ และเรขาคณิต
สัญกรณ์

มีหลายสัญกรณ์ด้วยกันที่ใช้สำหรับฟังก์ชันตรีโกณมิติผกผัน หลักเกณฑ์การใช้สัญกรณ์ที่ใช้มากที่สุด คือ การตั้งชื่อฟังก์ชันตรีโกณมิติผกผันโดยใช้คำอุปสรรค arc- (อ่านว่า อาร์ก) เช่น arcsin(x), arccos(x), arctan(x) เป็นต้น โดยบทความนี้จะใช้หลักเกณฑ์นี้ในการเรียกฟังก์ชันดังกล่าว หากใช้หน่วยวัดมุมเป็นเรเดียน มุม θ เรเดียนจะมีค่าเหมือนกับค่าอาร์ก ที่ความยาวของค่าอาร์กนั้นมีค่าเท่ากับ rθ เมื่อ r คือ รัศมีของวงกลม ดังนั้น ในวงกลมหนึ่งหน่วย "ค่าอาร์ก ที่มีค่าโคไซน์ของค่าอาร์กนั้นมีค่าเท่ากับ x" จะมีค่าเท่ากับ "ค่ามุม ที่ค่าโคไซน์ของมุมนั้นมีค่าเท่ากับ x" เพราะว่า ความยาวของค่าอาร์กของวงกลมในหน่วยเรเดียนมีค่าเท่ากับขนาดของมุมในหน่วยเรเดียน ทำนองเดียวกัน ในการเขียนภาษาโปรแกรมคอมพิวเตอร์ ฟังก์ชันตรีโกณมิติผกผันมักจะเรียกว่า asin, acos, atan
สัญกรณ์ sin−1(x), cos−1(x), tan−1(x) ฯลฯ ซึ่งเสนอโดยจอห์น เฮอร์เชล ในปี ค.ศ. 1813 กฏเกณฑ์นี้ใช้สัญกรณ์ด้วยเพราะความที่เป็นฟังก์ชันผกผัน โดยอาจทำให้เกิดความสับสนกับระบบการแสดงสัญกรณ์อีกอย่างหนึ่ง เช่น sin2(x) ซึ่งสื่อถึงการยกกำลังมากกว่าการที่จะเป็นฟังก์ชันคอมโพสิท ดังนั้น การใช้สัญกรณ์เช่นนี้อาจทำให้เกิดความสับสนระหว่างตัวผกผันการคูณกับฟังก์ชันผกผัน ความสับสนนี้จะน้อยลง เนื่องด้วยความจริงที่ว่าตัวผกผันการคูณของฟังก์ชันตรีโกณมิตินั้นได้มีชื่อของมันอยู่แล้ว เช่น (cos(x))−1 = sec(x) แม้กระนั้น ผู้เขียนบางคนแนะนำว่าการใช้สัญกรณ์นั้นมีความกำกวม
แหล่งข้อมูลอื่น

เอริก ดับเบิลยู. ไวส์สไตน์, "Inverse Trigonometric Functions" จากแมทเวิลด์.
เอริก ดับเบิลยู. ไวส์สไตน์, "Inverse Tangent" จากแมทเวิลด์.
ภาษาเฮอร์เตวิน

| ภาษาเฮอร์เตวิน |
| --- | --- |
ܣܘܪܬ Sôreth
ออกเสียง: [ˈhɛrtəvən], [ˈsorɛθ]
ประเทศที่มีการพูด: ประเทศตุรกี
ภูมิภาค: จังหวัดซีอีร์ท
จำนวนผู้พูด: 4 คน  (2012)
ตระกูลภาษา: แอโฟรเอชีแอติก  เซมิติกเซมิติกตะวันตกเซมิติกกลางเซมิติกตะวันตกเฉียงเหนือแอราเมอิกแอราเมอิกตะวันออกตะวันออกเฉียงเหนือภาษาเฮอร์เตวิน
ระบบการเขียน: อักษรซีรีแอก (แบบ Madnhāyâ)
รหัสภาษา
ISO 639-3: hrt
ภาษาเฮอร์เตวิน เป็นภาษาแอราเมอิกใหม่สำเนียงตะวันออกใช้พูดในหลายหมู่บ้านในจังหวัดซิอิรห์ทางตะวันออกเฉียงใต้ของตุรกี ผู้พูดภาษานี้ส่วนใหญ่อพยพไปทางตะวันตก เหลือผู้พูดในตุรกีไม่มากนัก วิธภาษาที่ใกล้ชิดกับภาษานี้ที่สุดคือภาษาแอราเมอิกใหม่โบห์ตัน ภาษานี้ยังมีลักษณะร่วมกับภาษาตูโรโยหลายแห่ง
ผู้พูดภาษานี้เป็นชาวคริสต์นิกายคาทอลิกคัลเดีย บ้านเดิมของพวกเขาอยู่ในหมู่บ้านในเฮอร์เตวิน ใกล้เมืองเปอร์วารี ในจังหวัดซิอิรท์ซึ่งถือว่าอยู่ทางตะวันออกเฉียงเหนือสุดของบริเวณที่มีผู้พูดภาษาแอราเมอิกใหม่สำเนียงตะวันออก ก่อนจะเกิดการเปลี่ยนแปลงอย่างรุนแรงในช่วงสงครามโลกครั้งที่ 1 ภาษาเฮอร์เตวินเป็นสำเนียงที่พัฒนาขึ้นต่างจากภาษาใกล้เคียงอื่นๆ
ต้นกำเนิด

ภาษาเฮอร์เตวินถูกจัดเป็นภาษาหนึ่งต่างหากโดย Otto Jastrow เมื่อ พ.ศ. 2513 และเขาได้อธิบายเกี่ยวกับภาษานี้ในอักสองปีต่อมา ลักษณะเด่นของภาษานี้ที่ต่างจากภาษาแอราเมอิกใหม่สำเนียงตะวันออกด้วยกันคือ ไม่มีการแยกสรรพนามชี้เฉพาะ “นี่”  กับ “นั่น” แต่ใช้กลุ่มของสรรพนามที่ครอบคลุมทั้งสองความหมายคือ awa aya และ ani มีการสร้างคำสรรพนามสำหรับคำว่า “สิ่งนี้ที่นี่” คือ oha eha และ anhi ผู้พูดภาษาเฮอร์เตวินจะพูดภาษาเคิร์ดได้ด้วย และอาจจะพูดภาษาอื่นๆได้อีก ภาษานี้เขียนด้วยอักษรซีเรียค แต่เกือบจะไม่มีวรรณกรรมใดๆเหลืออยู่เลย ผู้พูดภาษานี้ใช้ภาษาซีเรียคเป็นภาษาทางศาสนา
อ่านเพิ่ม

Jastrow, Otto (1988). Der neuaramäische Dialekt von Hertevin (Provinz Siirt) (ภาษาเยอรมัน). Otto Harrassowitz Verlag. ISBN 978-3-447-02767-0.
Jastrow, Otto (1990). "Personal and Demonstrative Pronouns in Central Neo-Aramaic: A Comparative and Diachronic Discussion Based on Ṭūrōyo and the Eastern Neo-Aramaic Dialect of Hertevin".  ใน Wolfhart Heinrichs (บ.ก.). Studies in Neo-Aramaic. BRILL. pp. 89–103. doi:10.1163/9789004369535_009. ISBN 978-1-55540-430-7.
Maclean, Arthur John (1895). Grammar of the dialects of vernacular Syriac: as spoken by the Eastern Syrians of Kurdistan, north-west Persia, and the Plain of Mosul: with notices of the vernacular of the Jews of Azerbaijan and of Zakhu near Mosul. Cambridge University Press, London.
Takashina, Yoshiyuki. 1990. Some Remarks on Modern Aramaic of Hertevin. Journal of Asian and African Studies 40: 85-132.  เก็บถาวร 2023-04-19 ที่ เวย์แบ็กแมชชีน
Takashina, Yoshiyuki (1990). "Two Residual Notes on Modern Aramaic of Hertevin". Orient. 26: 105–122. doi:10.5356/orient1960.26.105.
แหล่งข้อมูลอื่น

Semitisches Tonarchiv: Dokumentgruppe "Aramäisch/Neuostaramäisch (christl.)" (text in German).
| ด ค กภาษาแอราเมอิกใหม่ |
| --- | --- |
แอราเมอิกใหม่-ยิว:  ภาษาลิซานิด โนซาน  ภาษาแอราเมอิกใหม่ยิวบาร์ซาน  ภาษาฮูลัวลา  ภาษาลิซานา เดนี  ภาษาลิซาน ดิดัน 
แอราเมอิกใหม่-คริสต์:  ภาษาแอราเมอิกใหม่อัสซีเรีย  ภาษาแอราเมอิกใหม่โบห์ตัน  ภาษาซูริท  ภาษาแอราเมอิกใหม่ตะวันตก  ภาษาเฮอร์เตวิน  ภาษากอย ซันจัก ซูรัต  ภาษามลาโซ  ภาษาเซนายา  ภาษาตูโรโย 
แอราเมอิกใหม่อื่น ๆ:  ภาษาแอราเมอิกใหม่  ภาษามันดาอิก  ภาษาแอราเมอิกสะมาริตัน 
 ดูเพิ่ม ตระกูลภาษาแอฟโฟร-เอเชียติก ภาษากลุ่มเซมิติก กลุ่มภาษาแอราเมอิก
เคน แพตเทรา

เคนเนท แพตเทรา (Kenneth Patera) เกิด 6 พฤศจิกายน ค.ศ. 1942 เป็นอดีตนักมวยปล้ำอาชีพ, นักยกน้ำหนักโอลิมปิก, และนักกีฬาแข็งแกร่ง เป็นอดีตนักมวยปล้ำสังกัดสมาคม WWF อดีตแชมป์อินเตอร์คอนติเนนทัล WWF 1สมัย
บันทึกส่วนตัว

บันทึกอย่างเป็นทางการ - ความสำเร็จทั้งหมดที่พบในซานฟรานซิสโกวันที่ 23 กรกฎาคม 1972
Snatch - 386.5 lb (175.3 kg)
Clean and jerk - 505.5 lb (229.3 kg)
Clean and press - 505.5 lb (229.3 kg)
Olympic three-lift total - 1,397.5 lb (633.9 kg)
→ the highest three-lift total ever made by an American
When measured for the 1972 Olympics, he weighed 321.4 lb (145.8 kg) at a height of 6 ft 1.75 in (1.8733 m).
Push press - 250 kg (551 lb) - off the rack, done in training, unofficial
แชมป์และรางวัล

American Wrestling Association
AWA World Tag Team Championship (2 times) – with Brad Rheingans (1) and Jerry Blackwell (1)
Cauliflower Alley Club
Men's Wrestling Award (2016)
Other honoree (1999)
Continental Wrestling Association
CWA International Heavyweight Championship (2 times)
Georgia Championship Wrestling
NWA Georgia Heavyweight Championship (1 time)
Mid-Atlantic Championship Wrestling
NWA Mid-Atlantic Heavyweight Championship (2 times)
NWA Mid-Atlantic Tag Team Championship (1 time) – with John Studd
NWA Big Time Wrestling
NWA American Heavyweight Championship (1 time)
NWA Tri-State
NWA Tri-State Brass Knuckles Championship (1 time)
NWA United States Tag Team Championship (Tri-State version) (1 time) – with Killer Karl Kox
Pro Wrestling America
PWA Tag Team Championships (1 time) - with Baron von Raschke
Pro Wrestling Illustrated
PWI Most Hated Wrestler of the Year (1977, 1981)
PWI ranked him No. 127 of the top 500 singles wrestlers of the "PWI Years" in 2003
PWI ranked him No. 75 of the 100 best tag teams of the "PWI Years" – with Jerry Blackwell in 2003
Southwest Championship Wrestling
SCW Southwest Brass Knuckles Championship (1 time)
St. Louis Wrestling Club
NWA Missouri Heavyweight Championship (2 times)
St. Louis Wrestling Hall of Fame (class of 2015)
Universal Wrestling Association
UWA Heavyweight Championship (1 time)
World Wrestling Federation
WWF Intercontinental Heavyweight Championship (1 time)
Wrestling Observer Newsletter
Match of the Year Award in 1980 – vs. Bob Backlund (Texas death match, May 19, 1980, New York City, New York)
Most Impressive Wrestler (1980)
Strongest Wrestler (1982)
แหล่งข้อมูลอื่น

เคน แพตเทรา ที่อินเทอร์เน็ตมูวีเดตาเบส
| ด ค กรายชื่อแชมป์อินเตอร์คอนติเนนทัล WWE |
| --- | --- |
ยุค1970:  แพต แพตเตอร์สัน 
ยุค1980:  เคน แพตเทรา  เปโดร โมราเลส  ดอน มูราโค  ทีโท ซานตานา  เกรจ วาเลนไทน์  แรนดี ซาเวจ  ริกกี สตีมโบต  เดอะฮ็องกีทองก์แมน  ดิ อัลติเมท วอร์ริเออร์  ริก รู้ด 
ยุค1990:  มิสเตอร์เพอร์เฟก  เดอะ เท็กซัส ทอร์นาโด  เบรต ฮาร์ต  เดอะเมาน์ที  ร็อดดี ไพเพอร์  เดอะ บริทิช บูลล์ด๊อก  ชอว์น ไมเคิลส์  มาร์ตี เจนเนตตี  เรเซอร์ รามอน  ดีเซล  เจฟ จาเรต  ดีน ดักลัส  โกลดัสต์  อาห์เมด จอห์นสัน  มาร์ก เมโร  ทริปเปิลเอช  เดอะร็อก  โอเวน ฮาร์ต  สโตน โคลด์ สตีฟ ออสติน  เคน แชมร็อก  วาล เวนิส  โรด ด็อก  เดอะก็อดฟาเธอร์  เอดจ์  ดีโล บราวน์  ไชนา  คริส เจริโค 
ยุค2000:  เคิร์ต แองเกิล  คริส เบนวา  ริกิชิ  เอ็ดดี เกร์เรโร  บิลลี กัน  เจฟฟ์ ฮาร์ดี  เคน  อัลเบิร์ต  แลนซ์ สตอร์ม  คริสเตียน  เทสต์  วิลเลียม รีกัล  ร็อบ แวน แดม  บูเกอร์ ที  แรนดี ออร์ตัน  เชลตัน เบนจามิน  การ์ลิโต  ริก แฟลร์  จอห์น มอร์ริสัน  อูมากา  ซานติโน มาเรลลา  โคฟี คิงส์ตัน  ซีเอ็มพังก์  จอห์น "แบรดชอว์" เลย์ฟิลด์  เรย์ มิสเตริโอ  ดรูว์ แม็กอินไทร์ 
ยุค2010:  ดอล์ฟ ซิกก์เลอร์  เวด บาร์เร็ตต์  อีซีคีล แจ็กสัน  โคดี โรดส์  บิ๊กโชว์  เดอะมิซ  เคอร์ติส แอ็กเซล  บิ๊กอี  ลู้ก ฮาร์เปอร์  แดเนียล ไบรอัน  ไรแบ็ก  เควิน โอเวนส์  ดีน แอมโบรส  แซก ไรเดอร์  โรแมน เรนส์  เซธ รอลลินส์  บ็อบบี แลชลีย์  ฟิน บาเลอร์  ชินซูเกะ นากามูระ 
ยุค2020:  บรอน สโตรว์แมน  แซมี เซย์น  เอเจ สไตลส์  อะพอลโล ครูวส์  ริโคเชต์  กุนเธอร์  บรอน เบรกเกอร์ (ปัจจุบัน)  เจย์ อูโซ
วากาชู

ภาพพิมพ์แกะไม้โดยอิชิกาวะ โทโยโนบุ ป. 1740 แสดงนักแสดงคาบูกิสองคนแสดงเป็นวากาชู (ซ้าย) และชายหนุ่ม (ขวา)
วากาชู (ญี่ปุ่น: 若衆; โรมาจิ: wakushū, "วัยรุ่น" ไม่เคยใช้กับผู้หญิงมาก่อน) เป็นคำศัพท์ทางประวัติศาสตร์ญี่ปุ่นใช้หมายถึงวัยรุ่นชายโดยเฉพาะอย่างยิ่งในยุคเอโดะ (ค.ศ. 1603–1867) สถานะวากาชู บ่งชี้โดยทรงผม "วัยรุ่นชาย" มักหมายถึงเด็กชายที่มีอายุประมาณ 7–17 ปี ซึ่งไว้ทรงผมที่ตัดผมบางส่วนออกไป เมื่อถึงวัย เด็กชายจะพ้นจากความเป็นเด็กและสามารถเข้าศึกษาในระบบการศึกษา, เข้ารับการฝึกทักษะ หรือได้รับการว่าจ้างนอกบ้านของตน โดยมีพิธีการก้าวข้ามผ่านวัย (เก็มปูกุ) เมื่ออายุราว 20 ปี เป็นการปักหมุดหมายการเปลี่ยนผ่านไปยังวัยผู้ใหญ่ เมื่อถึงยุคเมจิ (ค.ศ. 1868–1912) คำศัพท์นี้เลือนหายไป ความหมายว่าชายหนุ่มถูกแทนที่โดยคำว่า "โชเน็ง" และอีกความหมายหนึ่งถูกแทนที่โดย "บิโชเน็ง" (หนุ่มสวย)
เพศสภาพ

ข้อมูลเพิ่มเติม: รักร่วมเพศในประเทศญี่ปุ่น
ประเทศญี่ปุ่นในยุคเอโดะ วัยรุ่นชายถูกมองว่าเป็นวัตถุที่เหมาะสมเพื่อตอบสนองต่อความต้องการทางเพศของหญิงสาว, ผู้หญิงและผู้ชายวัยกลางคน (ตราบเท่าที่พวกเขาทำหน้าที่เป็นฝ่ายรุก) อายุเป็นเรื่องสำคัญ แต่ไม่ถึงกับจำเป็นสำหรับวากาชู ด้วยเหตุนี้ บางครั้งผู้ชายวัยกลางคนอาจรับการแต่งกายและกิริยาอาการของวากาชู ไปปรับใช้ด้วย อย่างไรก็ดี ผู้ให้บริการทางเพศชายที่ผ่านการก้าวข้ามผ่านวัยเด็กสู่วัยผู้ใหญ่แล้ว มักไม่ได้ถูกมองว่าเป็นวัตถุที่เหมาะสมต่อการตอบสนองความต้องการทางเพศของผู้ชายวัยกลางคน (วากาชูโด หรือ ชูโด) ใน ค.ศ. 1685 มีรายงานมาโดยตลอดว่า รัฐบาลโชกุนกวาดล้าง "โอวากาชู" (วัยรุ่นที่มีอายุ) ซึ่งชะลอการเข้าพิธีก้าวข้ามผ่านวัยจนถึงอายุราว 25 ปี
ในงานศิลปะ

ชูโด (衆道, Shudō, "วิถีแห่งชายรักชาย") มักเกี่ยวข้องกับเรื่องทางเพศ (โดยเฉพาะในหมู่ซามูไร) และความประณีตทางศิลปะ ในหนังสือของ ทารูโฮะ อินางากิ สุนทรียภาพแห่งชายรักชาย เขียนไว้ว่า มีเพียง "คนในชนชั้นอภิสิทธิ์เท่านั้นที่จะสามารถเข้าใจความสุขใจแห่งชายรักชายได้" ความสวยงามของวากาชู ที่มีระยะเวลาอันสั้น เปรียบดั่งได้กับดอกซากูระ การสรรเสริญความสวยงามของชายหนุ่มวัยรุ่นในวรรณกรรมญี่ปุ่นอาจย้อนรอยได้ไกลถึงวรรณกรรมคลาสสิกอย่างตำนานเก็นจิ ในคริสต์ศตวรรษที่ 11 ซึ่งมีการบรรยายตัวเอกว่า "เป็นตัวละครที่น่าดึงดูดจนชายอื่นรู้สึกปรารถนามองว่าเขาเป็นหญิง"
การค้าประเวณีและการแสดงมักมีส่วนเกี่ยวข้องกันในโรงละครคาบูกิช่วงแรก นักแสดงหญิงถูกสั่งห้ามจากคาบูกิใน ค.ศ. 1629 ซึ่งเป็นส่วนหนึ่งในความพยายามกวาดล้างการค้าประเวณี และวากาชู เริ่มรับบทแสดงของผู้หญิงและวัยรุ่นชายแทน อย่างไรก็ตาม พวกเขาถูกห้ามจากการแสดงใน ค.ศ. 1652 ด้วยความต้องการที่จะร่วมประเวณีกับวากาชู ที่เพิ่มไม่หยุด และบทเหล่านี้ได้รับนักแสดงอนนางาตะ (ชายแสดงเป็นหญิง) ผู้ใหญ่แทน หรือนักแสดงวากาชูงาตะ ที่เชี่ยวชาญในการรับบทวัยรุ่นชาย
ดูเพิ่ม

รักร่วมเพศในประเทศญี่ปุ่น
คาเงมะ
คาเงมาจะ (ja)
เปเดรัสติส
วากาชู (นั่ง) และผู้หญิงซึ่งเป็นคู่ของเขา ในแวดล้อมของฤดูใบไม้ร่วงที่สวยงาม โดย ซูซูกิ ฮาราโนบุ ภาพพิมพ์แกะไม้หลายสี ป. 1770
ไฟน์ยังแคนนิบอลส์

| ไฟน์ยังแคนนิบอลส์ |
| --- | --- |
Fine Young Cannibals, 1990
ข้อมูลพื้นฐาน
รู้จักในชื่อ: Two Men a Drum Machine and a Trumpet
ที่เกิด: เบอร์มิงแฮม, ประเทศอังกฤษ
แนวเพลง: ออลเทอร์นาทิฟร็อก, นิวเวฟ
ช่วงปี: 1984–1992, 1996
ค่ายเพลง: London, I.R.S.
อดีตสมาชิก: โรแลนด์ กิฟท์ เดวิด สตีล แอนดี ค็อกซ์
ไฟน์ยังแคนนิบอลส์ (อังกฤษ: Fine Young Cannibals) เป็นวงอังกฤษก่อตั้งวงในเบอร์มิงแฮม ในปี ค.ศ. 1984 โดยมือเบส เดวิด สตีล และมือกีตาร์ แอนดี ค็อกซ์ (ทั้งคู่เคยเป็นสมาชิกวงเดอะบีต) และนักร้อง โรแลนด์ กิฟต์ (อดีตสมาชิกวง Akrylykz) พวกเขาเป็นที่รู้จักในผลงานเพลงฮิตในปี ค.ศ. 1989 อย่าง "She Drives Me Crazy" และ "Good Thing"
ชื่อวงนั้นมาจากภาพยนตร์ในปี ค.ศ. 1960 เรื่อง All The Fine Young Cannibals นำแสดงโดยโรเบิร์ต แวกเนอร์และนาตาลี วูด
ผลงาน > สตูดิโออัลบั้ม

Fine Young Cannibals (1985)
The Raw and the Cooked (1988)
ผลงาน > อัลบั้มรวมเพลง

The Finest (1996)
Greatest Hits (2004)
The Platinum Collection (2006)
She Drives Me Crazy (2009)
ผลงาน > อัลบั้มเพลง

The Raw and the Remix (1990)
ผลงาน > ซิงเกิล

| ปี | ชื่อซิงเกิล | อันดับสูงสุด> สหราชอาณาจักร | อันดับสูงสุด> สหรัฐอเมริกา | อันดับสูงสุด> US Mod | อันดับสูงสุด> US Dance | อันดับสูงสุด> ออสเตรเลีย | อันดับสูงสุด> ไอร์แลนด์ | อัลบั้ม |  |
| --- | --- | --- | --- | --- | --- | --- | --- | --- | --- |
| 1985 | "Johnny Come Home" | 8 | 76 | — | 9 | 14 | 8 | Fine Young Cannibals |  |
| 1985 | "Blue" | 41 | — | — | — | 13 | — | Fine Young Cannibals |  |
| 1986 | "Suspicious Minds" | 8 | — | — | 23 | 6 | 9 | Fine Young Cannibals |  |
| 1986 | "Funny How Love Is" | 58 | — | — | — | 97 | 27 | Fine Young Cannibals |  |
| 1986 | "Ever Fallen in Love (With Someone You Shouldn't've)" | 9 | — | — | 11 | 20 | 10 | Something Wild (soundtrack) |  |
| 1988 | "Tired of Getting Pushed Around" † | 18 | — | — | 3 | — | 20 | Non-album song |  |
| 1989 | "She Drives Me Crazy" | 5 | 1 | 5 | 1 | 1 | 2 | The Raw and the Cooked |  |
| 1989 | "Good Thing" | 7 | 1 | 2 | 20 | 7 | 4 | The Raw and the Cooked |  |
| 1989 | "Don't Look Back" | 34 | 11 | 9 | — | 38 | 10 | The Raw and the Cooked |  |
| 1989 | "I'm Not the Man I Used to Be" | 20 | 54 | — | 8 | — | 8 | The Raw and the Cooked |  |
| 1990 | "I'm Not Satisfied" | 46 | 90 | — | — | — | 19 | The Raw and the Cooked |  |
| 1991 | "It's O.K." | — | — | — | — | — | — | The Raw and the Cooked |  |
| 1996 | "The Flame" | 17 | — | — | — | 85 | — | The Finest |  |
| 1997 | "She Drives Me Crazy 1997" | 36 | — | — | — | — | — | The Finest |  |
"—" denotes releases that did not chart
เหตุผล

เหตุผลเป็นความสามารถโดยเจตนาในการประยุกต์ตรรกะเพื่อค้นหาความจริง และสร้างข้อสรุปขึ้นใหม่หรือจากข้อมูลที่มีอยู่เดิม เหตุผลมีความเกี่ยวพันอย่างมากกับกิจกรรมที่เป็นเอกลักษณ์ของมนุษย์ เช่น ปรัชญา, วิทยาศาสตร์, ภาษา, คณิตศาสตร์ และศิลปะ และโดยทั่วไปมักถือกันว่าการมีเหตุผลเป็นคุณลักษณะพิเศษที่ใช้แยกมนุษย์จากสิ่งมีชีวิตอื่น บางครั้งอาจเรียกเหตุผลว่าความเป็นเหตุเป็นผล (rationality)
ส่วน การให้เหตุผล เกี่ยวข้องการคิดและรับรู้ รวมถึงการใช้ปัญญาของบุคคลหนึ่ง ๆ ประกอบ วิชาตรรกะคือการศึกษาวิธีการใช้รูปแบบทางตรรกะของมนุษย์เพื่อใช้เหตุผลผลิตข้อเสนอที่ถูกต้องทางตรรกะ
แหล่งข้อมูลอื่น

เหตุผล ที่ PhilPapers
Beer, Francis A., "Words of Reason", Political Communication 11 (Summer, 1994): 185–201.
Gilovich, Thomas (1991), How We Know What Isn't So: The Fallibility of Human Reason in Everyday Life, New York: The Free Press, ISBN 978-0-02-911705-7
Tripurari, Swami, On Faith and Reason เก็บถาวร 2013-05-22 ที่ เวย์แบ็กแมชชีน, The Harmonist, May 27, 2009.
| ด ค กการเรียนรู้ |
| --- | --- |
การเรียนเชิงไม่สัมพันธ์อย่างง่าย:  ความเคยชิน  การทำให้ไว 
การเรียนเชิงสัมพันธ์:  การวางเงื่อนไขด้วยการกระทำ  การวางเงื่อนไขแบบดั้งเดิม  การเรียนรู้แบบฝังใจ  การเรียนรู้โดยการสังเกต 
การเรียนรู้ด้วยการหยั่งรู้:  การให้เหตุผลแบบนิรนัย  การให้เหตุผลแบบอุปนัย  การให้เหตุผลแบบหรณนัย 
| ด ค กตรรกศาสตร์เชิงปรัชญา |
| --- | --- |
การคิดวิเคราะห์ และ ตรรกศาสตร์อรูปนัย  (informal logic):  การวิเคราะห์ (philosophical analysis)  ความกำกวม (ambiguity)  การอ้างเหตุผล (argument)  ความเชื่อ  ความเอนเอียง  ความน่าเชื่อถือ (credibility)  หลักฐาน (evidence)  การอธิบาย (explanation)  พลังการอธิบาย (explanatory power)  ข้อเท็จจริง (fact)  เหตุผลวิบัติ  การสอบสวน (inquiry)  ความคิดเห็น (opinion)  มีดโกนอ็อกคัม  ข้อตั้ง  การโฆษณาชวนเชื่อ  ความรอบคอบ  การให้เหตุผล (reason)  ความสัมพันธ์กัน (relevance)  วาทศิลป์ (rhetoric)  ความเคร่งครัด (rigour)  ความคลุมเครือ (vagueness) 
ทฤษฎีของการนิรนัย:  สรรคนิยม (constructivism (philosophy of mathematics))  ทวิสัจจนิยม (dialetheism)  นิยายนิยม (fictionalism)  นันตนิยม (finitism)  รูปนัยนิยม (formalism (philosophy of mathematics))  สหัชญาณนิยม (intuitionism)  ปรมาณูนิยมเชิงตรรกะ (logical atomism)  ตรรกนิยม (logicism)  นามนิยม (nominalism)  สัจนิยมแบบเพลโต (Platonic realism)  ปฏิบัตินิยม (pragmatism)  สัจนิยม 
| --- | --- |
ฐานข้อมูลการควบคุมรายการหลักฐาน: ประจำชาติ :  สเปน  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  เช็กเกีย
วงศ์ม้า

| วงศ์ม้า ช่วงเวลาที่มีชีวิตอยู่: 54–0Ma  PreꞒ Ꞓ O S D C P T J K Pg N     อีโอซีนตอนต้น ถึง ปัจจุบัน |
| --- | --- |

ม้าลายธรรมดา (Equus quagga)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Perissodactyla
วงศ์:: Equidae Gray, 1821

สกุล & เผ่า
 ดูในเนื้่อหา
วงศ์ม้า เป็นวงศ์ของม้าและสัตว์ที่เกี่ยวข้องในระบบอนุกรมวิธาน ใช้ชื่อวงศ์ว่า Equidae
ในวงศ์นี้ประกอบไปด้วยม้า, ลา และม้าลาย ส่วนสปีชีส์ที่เหลือเป็นซากดึกดำบรรพ์ สปีชีส์ที่ยังมีอยู่ในปัจจุบันล้วนอยู่ในสกุล Equus  วงศ์ม้าจัดอยู่ในอันดับ Perissodactyla ร่วมกับสมเสร็จและแรด
การจัดจำแนก

อันดับ Perissodactyla (นอกจากวงศ์ม้าแล้วยังรวมสมเสร็จ 1 สกุล 4 สปีชีส์ และแรด 4 สกุล 5 สปีชีส์) † หมายถึง สูญพันธุ์
วงศ์ Equidae
วงศ์ย่อย †Hyracotheriinae
สกุล †Epihippus
สกุล †Haplohippus
สกุล †Heptaconodon
สกุล †Hyracotherium (อาจเป็นกลุ่มสิ่งมีชีวิตที่มีบรรพบุรุษร่วมกันแต่ไม่ได้รวมทายาททั้งหมดไว้ในกลุ่มกับบางสปีชีส์ในวงศ์ †Palaeotheriidae)
สกุล †Orohippus
สกุล †Xenicohippus
วงศ์ย่อย †Anchitheriinae
สกุล †Anchitherium
สกุล †Archaeohippus
สกุล †Desmatippus
สกุล †Hypohippus
สกุล †Kalobatippus
สกุล †Megahippus
สกุล †Mesohippus
สกุล †Miohippus
สกุล †Parahippus
สกุล †Sinohippus
วงศ์ย่อย Equinae
สกุล †Merychippus
สกุล †Scaphohippus
เผ่า †Hipparionini
สกุล †Eurygnathohippus
สกุล †Hipparion
สกุล †Hippotherium
สกุล †Nannippus
สกุล †Neohipparion
สกุล †Pseudhipparion
เผ่า Equini
สกุล †Astrohippus
สกุล †Calippus
สกุล †Dinohippus
สกุล Equus (22 สปีชีส์, 7 ยังมีชีวิตอยู่)
สกุล †Hippidion
สกุล †Onohippidium
สกุล †Pliohippus
สกุล †Protohippus
สกุล †Acritohippus
สกุล †Eurohippus
สกุล †Heteropliohippus
สกุล †Parapliohippus
สกุล †Proboscidipparion
รูปภาพ

Hyracotherium
Orohippus
Hypohippus
Mesohippus
Hipparion
ลาป่าทิเบต (Equus kiang)
ลาป่าแอฟริกา (Equus africanus)
ม้าลายควากกา (Equus quagga quagga)
วาฬโอมูระ

บทความนี้เกี่ยวกับวาฬ สำหรับเมืองในประเทศญี่ปุ่น ดูที่ โอมูระ
| วาฬโอมูระ |
| --- | --- |

วาฬโอมูระ
สถานะการอนุรักษ์
 ไม่มีข้อมูล  (IUCN 3.1)
CITES Appendix I (CITES)
การจำแนกชั้นทางวิทยาศาสตร์
โดเมน:: Eukaryota
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Artiodactyla
อันดับฐาน:: Cetacea
วงศ์:: Balaenopteridae
สกุล:: Balaenoptera
สปีชีส์:: B.  omurai
ชื่อทวินาม
Balaenoptera omurai Wada, Oishi & Yamada, 2003

วาฬโอมูระ (อังกฤษ: Omura's whale) เป็นวาฬสายพันธุ์หายากที่มีความใกล้เคียงกับวาฬบรูด้า ถูกค้นพบครั้งแรกจากซากของมันในปี ค.ศ. 2003 และเมื่อพิจารณาจากซากแล้วจึงพบว่ามีความต่างจากวาฬบรูด้าคือวาฬโอมูระนั้นมีขนาดเล็กกว่าตัวผู้ที่โตเต็มวัยยาวเพียง 10 เมตร ตัวเมียยาวเพียง 11.5 เมตร รอยจีบใต้ลำคอมีจำนวนมากกว่า คือ 80 – 90 รอยจีบ และมีครีบหลังที่สูงกว่าและมีความโค้งน้อยกว่าของวาฬบรูด้า
วาฬโอมูระนั้นเป็นวาฬในวงศ์วาฬแกลบที่หายากและมีผู้คนรู้จักน้อย ชื่อของมันนั้นตั้งตามชื่อนักวิทยาศาสตร์ทางทะเลชาวญี่ปุ่นนามว่าฮิเดโอะ โอมูระ ซึ่งเป็นผู้ค้นพบวาฬโอมูระ ในปี พ.ศ. 2546
สถานภาพในประเทศไทยนั้น ปัจจุบันเป็นสัตว์ป่าสงวนตามพระราชบัญญัติสงวนและคุ้มครองสัตว์ป่า พุทธศักราช 2562
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Balaenoptera omurai
| ด ค กสัตว์ป่าสงวนของไทย |
| --- | --- |
ปัจจุบัน:  กระซู่  กวางผา  กูปรี  เก้งหม้อ  ควายป่า  พะยูน  แมวลายหินอ่อน  แรด  ละองละมั่ง  เลียงผา  วาฬบรูด้า  วาฬโอมูระ  สมเสร็จ  สมัน  นกกระเรียน  นกเจ้าฟ้าหญิงสิรินธร  นกแต้วแร้วท้องดำ  เต่ามะเฟือง  ปลาฉลามวาฬ  นกชนหิน  วาฬสีน้ำเงิน 
อดีต:  เนื้อทราย 
| --- | --- |
การแยกแยะหน่วยอนุกรมวิธาน:  Wikidata: Q854309  Wikispecies: Balaenoptera omurai  BOLD: 80309  Fossilworks: 104742  GBIF: 2440734  iNaturalist: 74104  IRMNG: 11451597  ITIS: 770889  IUCN: 136623  NCBI: 255217  Species+: 4329  WoRMS: 343896
หน่วยความร้อนอังกฤษ

หน่วยพลังงานประเภทหนึ่ง
หน่วยความร้อนอังกฤษ (อังกฤษ: British thermal unit) หรือมักเรียกว่า บีทียู (BTU) เป็นหน่วยวัดปริมาณความร้อนแบบหนึ่งของอังกฤษ ซึ่งนิยมใช้ในระบบปรับอากาศ กำหนดเป็นปริมาณความร้อนที่จำเป็นในการเพิ่มหรือลดอุณหภูมิของน้ำ 1 ปอนด์ (ประมาณ 0.45 กิโลกรัม) 1 องศาฟาเรนไฮต์ (ประมาณ 0.55 องศาเซลเซียส) นอกจากนี้ระบบนี้เป็นส่วนหนึ่งของหน่วยวัดมาตรฐานของสหรัฐอเมริกา ในระบบหน่วยวัดระหว่างประเทศ (SI) หน่วยพลังงานคือจูล (J) 1 บีทียู เท่ากับประมาณ 1,055 จูล (ความจริงมีค่าอยู่ระหว่าง 1,054 - 1,060 จูล ขึ้นอยู่กับคำจำกัดความเฉพาะของบีทียู)
สำหรับเครื่องปรับอากาศ มักวัดกำลังความเย็นหรือความสามารถในการดึงความร้อนออกจากห้องในหน่วยบีทียูต่อชั่วโมง (BTU/h) ซึ่งเทียบเท่ากับหน่วยวัตต์ (W) ในระบบสากล ตัวอย่างเช่น เครื่องปรับอากาศขนาด 12,000 BTU/h หมายความว่าเครื่องปรับอากาศเครื่องนั้นสามารถดึงความร้อนออกจากห้องได้ 12,000 บีทียู ภายในเวลา 1 ชั่วโมง
อย่างไรก็ตาม ในทางปฏิบัติ การเรียกหน่วย BTU/h ว่า "บีทียูต่อชั่วโมง" ซึ่งผิดหลักวิชาการ หน่วยที่ถูกต้องตามหลักวิชาการควรเป็น "หน่วยความร้อนต่อชั่วโมง" แต่เป็นที่ยอมรับกันโดยทั่วไป
แม้ว่าในงานทางวิทยาศาสตร์ทั่วไป หน่วยพลังงานจะถูกใช้แทนหน่วยความร้อน แต่ในบางสาขายังคงมีการใช้หน่วยความร้อนอยู่ ตัวอย่างเช่น ในสหรัฐอเมริกา ราคาก๊าซธรรมชาติจะแสดงเป็นดอลลาร์ต่อปริมาณก๊าซธรรมชาติที่สามารถให้พลังงานความร้อน 1 ล้านบีทียู (1 MMBtu) เมื่อถูกเผา